ଶ୍ରୀନଗରଃ ପିଡିପି ସଭାପତି ମେହବୁବା ମୁଫତି କେନ୍ଦ୍ରରେ ବିଜେପି ସରକାରଙ୍କୁ ଚେତାବନୀ ଦେଇଛନ୍ତି। ମୁଫତି କହିଛନ୍ତି ଯେ, ଆଫଗାନିସ୍ତାନରେ ଆମେରିକାର ଅବସ୍ଥା ଭଳି କାଶ୍ମୀରରେ ଭାରତୀୟ ସେନାର ହେବ। କୁଲଗାମରେ ଏକ ସାଧାରଣ ସଭାରେ ମୁଫତି ଆଫଗାନିସ୍ତାନକୁ ଦର୍ଶାଇ କାଶ୍ମୀରରେ ମଧ୍ୟ ଏହିପରି ବିଶୃଙ୍ଖଳା ସମ୍ପର୍କରେ ଚେତାବନୀ ଦେଇଛନ୍ତି ଏବଂ ଆମେରିକା ସେନାର ଅବସ୍ଥା ସେପରି ହେବ ବୋଲି କହିଛନ୍ତି।
ମେହବୁବାଙ୍କ ଅନୁଯାୟୀ, କିଛି ଦିନ ହେଲା ଜମ୍ମୁ କାଶ୍ମୀରର ଲୋକମାନଙ୍କୁ ଯେଉଁଭଳି ଭାବେ ଦମନ କରାଯାଉଛି ଏବଂ ଲୋକଙ୍କ ସମସ୍ତ ଅଧିକାର ଛଡ଼ାଇ ନିଆଯାଉଛି। ଏହାକୁ ନେଇ ଯଦି ଲୋକଙ୍କ କ୍ରୋଧ ସୃଷ୍ଟି ହୁଏ, ତେବେ କାଶ୍ମୀରରେ ଥିବା ଭାରତୀୟ ସେନା ମଧ୍ୟ ଆଫଗାନିସ୍ତାନରେ ଆମେରିକା ଭୋଗିଲା ଭଳି ସମାନ ଦଶା ଭୋଗିବ। ସେ କହିଛନ୍ତି ଯେ, ଯଦି ଗୋଟିଏ ପିମ୍ପୁଡ଼ି ହାତୀର ଶୁଣ୍ଢରେ ପ୍ରବେଶ କରେ, ତେବେ ହାତୀର ଅବସ୍ଥା ଖରାପ ହୋଇଯାଏ। କାଶ୍ମୀରବାସୀ ମୂର୍ଖ ନୁହଁନ୍ତି ଏବଂ ବନ୍ଧୁକ ନେବାରେ ସାହସ କରନ୍ତି ନାହିଁ, କିନ୍ତୁ ଯେଉଁ ଦିନ ଏଠାରେ ଲୋକଙ୍କ ସହନଶୀଳତାର ବନ୍ଧ ଭାଙ୍ଗିଯିବ, ସେହିଦିନ ଆପଣ ସେଠାରେ ରହିବେ ନାହିଁ।
କେନ୍ଦ୍ର ସରକାର କାଶ୍ମୀରବାସୀଙ୍କ ସ୍ୱରକୁ ଦମନ କରିଥିବା ଅଭିଯୋଗ କରି ମେହବୁବା କହିଛନ୍ତି ଯେ, ସରକାର ପରୀକ୍ଷା ନେବା ଉଚିତ ନୁହେଁ ଏବଂ ବାଜପେୟୀଙ୍କ ଦ୍ୱାରା ପ୍ରଦର୍ଶିତ ପଥ ଅନୁସରଣ କରି ଜାମ୍ମୁ କାଶ୍ମୀରର ସ୍ବତନ୍ତ୍ର ସ୍ଥିତିକୁ ଫେରାଇ ଆଣିବା ପାଇଁ ପ୍ରୟାସ କରିବା ଉଚିତ। ଏବଂ ସମସ୍ୟାର ସମାଧାନ ଖୋଜି, ପୁନର୍ବାର ସମସ୍ତ ପକ୍ଷଙ୍କ ସହ କଥାବାର୍ତ୍ତା ଆରମ୍ଭ କରନ୍ତୁ।
କଂଗ୍ରେସକୁ ପ୍ରଶଂସା କରି ମୁଫତି କହିଛନ୍ତି ଯେ, କଂଗ୍ରେସ ଏହି ଦେଶକୁ ଜୀବନ୍ତ ରଖିଛି। ସେମାନଙ୍କ ସହିତ ତ୍ରୁଟି ମଧ୍ୟ ଘଟିଥିଲା   କିନ୍ତୁ ଦେଶକୁ ଏକ କରି ରଖିଥିଲା। କିନ୍ତୁ ଗତ ୭ ବର୍ଷ ମଧ୍ୟରେ ଦେଶରେ ଯାହା ଘଟୁଛି, ଏଥିରୁ ଜଣାପଡିଛି ଯେ, ବିଜେପି ଭାରତକୁ ଖଣ୍ଡ ଖଣ୍ଡ କରିବାକୁ ଚାହୁଁଛି। ନେହେରୁଙ୍କୁ ପ୍ରଶଂସା କରି ମେହବୁବା ମୁଫତି କହିଛନ୍ତି ଯେ, ହିନ୍ଦୁ ସଂଖ୍ୟାଗରିଷ୍ଠ ଭାରତ ସହିତ ଜାମ୍ମୁ କାଶ୍ମୀରର ମିଶ୍ରଣ କେବଳ ପଣ୍ଡିତ ନେହେରୁଙ୍କ କାରଣରୁ ହୋଇଥିଲା। ଯଦି ସେହି ସମୟରେ ବିଜେପି ସରକାରରେ ରହିଥାନ୍ତା, ତେବେ ଭାରତ ସହିତ କାଶ୍ମୀରର ମିଶ୍ରଣ ହୋଇନଥାନ୍ତା।
ମେହେବୁବା ମୁଫତି ଏକ ବଡ ଭୁଲ ବୁଝାମଣାରେ ଅଛନ୍ତି ବୋଲି ବିଜେପି ନେତା ରବିନ୍ଦ୍ର ରାଇନା କହିଛନ୍ତି। ଭାରତ ଅତ୍ୟନ୍ତ ଶକ୍ତିଶାଳୀ ଦେଶ ଏବଂ ଆମ ଦେଶର ପ୍ରଧାନମନ୍ତ୍ରୀ ହେଉଛନ୍ତି ନରେନ୍ଦ୍ର ମୋଦୀ। ତାଲିବାନୀ, ଅଲ କାଏଦା, ଜୈଶ କିମ୍ବା ହିଜବୁଲ ହେଉ, ଯିଏ ଦେଶ ବିରୁଦ୍ଧରେ ଷଡଯନ୍ତ୍ର କରିବ, ତାଙ୍କୁ ଉଚିତ ଜବାବ ଦିଆଯିବ। ଆମ ଦେଶର ପ୍ରଧାନମନ୍ତ୍ରୀ ହେଉଛନ୍ତି ମୋଦୀ ଜୀ, ବାଇଡେନ ନୁହଁନ୍ତି।
ରବୀନ୍ଦ୍ର ରାଇନା ଆହୁରି କହିଛନ୍ତି, "ଏଠାରେ ଏଭଳି ଘଟିବ ନାହିଁ, ଯାହା ତାଲିବାନ ପ୍ରବେଶ କରିବ ଏବଂ ଆଫଗାନିସ୍ତାନରୁ ଆମେରିକା ଛାଡିବା ଭଳି ଭାରତ କେବେ ଛାଡିବ ନାହିଁ। ଯିଏ ଆମ ଦେଶର ଏକତା ଏବଂ ଅଖଣ୍ଡତାକୁ ଚ୍ୟାଲେଞ୍ଜ କରିବ, ଆମେ ତାକୁ ମାଟିରେ ମିଶେଇଦେବୁ। ମେହବୁବା ମୁଫତି ଅନେକ ଅପରାଧ ଏବଂ ଦେଶଦ୍ରୋହି କାମ କରିଛନ୍ତି। ମୁଫତିଙ୍କ ପାଦ ତଳୁ ମାଟି ଖସିଯାଇଛି। ଜମ୍ମୁ କାଶ୍ମୀରର ଲୋକମାନେ ତାଙ୍କୁ ପ୍ରତ୍ୟାଖ୍ୟାନ କରିଛନ୍ତି। ତେଣୁ ସେ ତାଲିବାନକୁ ମାନେ ପକାଉଛନ୍ତି। ୧୯୯୦ ମସିହାରେ ଜାମ୍ମୁ କାଶ୍ମୀରରେ ମଧ୍ୟ ତାଲିବାନ ଦେଖାଦେଇଥିଲା।
ଜାମ୍ମୁଃ ଆଜି ପିପୁଲ୍ସ ଡେମୋକ୍ରାଟିକ୍ ପାର୍ଟି (ପିଡିପି) ର ତିନିଜଣ ବରିଷ୍ଠ ନେତା ଇସ୍ତଫା ଦେଇଛନ୍ତି। ଟି.ଏସ୍ ବାଜୱା, ବେଦ ମହାଜନ ଏବଂ ହୁସେନ୍ ୱାଫା ପିଡିପିରୁ ଇସ୍ତଫା ଦେଇଛନ୍ତି। ଏହି ତିନି ବରିଷ୍ଠ ନେତା ତାଙ୍କ ଇସ୍ତଫା ପତ୍ର ପିଡିପି ମୁଖ୍ୟ ମେହବୁବା ମୁଫତିଙ୍କ ନିକଟକୁ ପଠାଇଛନ୍ତି।
ସେମାନେ ଏହି ଚିଠିରେ ଉଲ୍ଲେଖ କରିଛନ୍ତି ଯେ, ମେହବୁବାଙ୍କ କିଛି କାର୍ଯ୍ୟ ତଥା ବୟାନକୁ ନେଇ ସେମାନେ ଅସହଜ ଅନୁଭବ କରୁଛନ୍ତି। ଯାହା ସେମାନଙ୍କ ଦେଶପ୍ରେମ ଭାବନାକୁ ଆଘାତ ଦେଇଛି। ମେହବୁବାଙ୍କ ପିତା ସ୍ୱର୍ଗତ ମୁଫତି ମହମ୍ମଦ ସୟିଦଙ୍କ ସମୟରୁ ଏହି ନେତାମାନେ ପିଡିପି ସହ ଜଡ଼ିତ ଥିଲେ।
ସୂଚନା ଯୋଗ୍ୟ ଯେ, ମେହବୁବା ମୁଫତି ୧୪ ମାସର ଗୃହବନ୍ଦିରୁ ମୁକ୍ତ ହେବା ପରେ ଶୁକ୍ରବାର ଦିନ ତାଙ୍କର ପ୍ରଥମ ସାମ୍ବାଦିକ ସମ୍ମିଳନୀରେ କହିଥିଲେ ଯେ, ଜାମ୍ମୁ କାଶ୍ମୀରର ପତାକା ଉତ୍ତୋଳନ କରିବାକୁ ଅନୁମତି ନଦେଲେ ତାଙ୍କ ଦଳ ଭାରତୀୟ ତ୍ରିରଙ୍ଗା ଉଠାଇବ ନାହିଁ। ଏହି ବୟାନକୁ ନେଇ ସେମାନେ ବିରୋଧ କରିଛନ୍ତି ଏବଂ ଦଳରୁ ଇସ୍ତଫା ଦେଇଛନ୍ତି।
ଗତ ବର୍ଷ ଅଗଷ୍ଟ ୫ ରେ ସମ୍ବିଧାନର ଧାରା ୩୭୦ ରଦ୍ଦ ହେବା ପୂର୍ବରୁ ଜାମ୍ମୁ କାଶ୍ମୀରରେ ଏକ ପୃଥକ ପତାକା ଏବଂ ଦେଶର ସମ୍ବିଧାନ ସହିତ ଏକ ପୃଥକ ସମ୍ବିଧାନ ଥିଲା।
